ชายอายุ49ค่า12เพิ่งหายจาากโควิด ผิดปกติไหมครับ มีใจสั่นเต้นเร็วด้วยครับ
สวัสดีค่ะ ค่าฮีโมโกลบิน (Hemoglobin/Hgb) ที่ปกติในผู้ใหญ่เพศชายจะอยู่ที่ 13-17 g/dl ดังนั้น หากตรวจได้ค่า 12 g/dl แสดงว่ามีภาวะโลหิตจางเล็กน้อย แนะนำควรไปพบแพทย์เพื่อตรวจหาสาเหตุค่ะ ส่วนการที่ติดเชื้อโควิด 19 มาก่อนหน้านั้น หากไม่ได้มีอาการที่รุนแรง คือเชื้อลงปอดจนเกิดปอดอักเสบรุนแรง ก็ไม่น่าเป็นสาเหตุที่ทำให้เกิดภาวะโลหิตจางค่ะส่วนอาการใจสั่นนั้น แนะนำควรลองจับชีพจรดู โดยให้จับในขณะนั่งพักหากจับได้เกิน 100 ครั้งต่อนาที ก็ถือว่าเต้นเร็วผิดปกติ โดยจะทำให้เกิดอาการใจสั่นได้ ซึ่งสาเหตุอาจเกิดจาก- การมีไข้- ร่างกายขาดน้ำ จากการดื่มน้ำน้อย หรือเสียเหงื่อมาก- การดื่มแอลกอฮอล์ หรือ ดื่มเครื่องดื่มที่มีคาเฟอีนต่างๆ- น้ำตาลในเลือดต่ำ- โลหิตจาง (ที่เป็นค่อนข้างมาก) แต่การที่มีค่าฮีโมโกลบิน 12 ซึ่งถือว่ามีภาวะโลหิตจางแค่เล็กน้อย ไม่น่าเป็นสาเหตุค่ะ- เกลือแร่ในเลือดไม่สมดุล- การใช้ยาบางชนิด เช่น ยาแก้หวัด ยาแก้ไอ ยารักษาอาการหอบหืด ยาปฏิชีวนะ ยารักษาอาการซึมเศร้า ยารักษาความดันโลหิตสูง เป็นต้น- การใช้สารเสพติด- การมีความเครียดและวิตกกังวล พักผ่อนไม่เพียงพอ นอนไม่หลับ- โรคของหัวใจ เช่น โรคหลอดเลือดหัวใจตีบ โรคหัวใจพิการแต่กำเนิด ลิ้นหัวใจรั่ว ผนังหัวใจหนาผิดปกติ หัวใจวาย- การเป็นโรคเบาหวาน ไขมันในเลือดสูง ความดันโลหิตสูง เป็นปัจจัยเสี่ยงของโรคหลอดเลือดหัวใจอุดตัน ซึ่งมีผลต่อการเต้นของหัวใจตามมา- ฮอร์โมนไทรอยด์ทำงานผิดปกติ ทั้งชนิดไทรอยด์เป็นพิษ และฮอร์โมนไทรอยด์ต่ำส่วนการที่เป็นโควิด 19 มานั้น หากมีการทานยาต่างๆ อยู่ ก็อาจเป็นสาเหตุได้ หรือหากเกิดความเครียดขึ้นมา นอนไม่หลับ กังวล ก็เป็นสาเหตุได้เช่นกันค่ะในเบื้องต้น ควรนอนหลับพักผ่อนให้เพียงพอ ไม่นอนดึก ดื่มน้ำเปล่ามากๆ งดการดื่มเครื่องดื่มที่คาเฟอีนทุกชนิด เช่น กาแฟ ชา โกโก้ น้ำอัดลม เครื่องดื่มชูกำลัง เป็นต้น หยุดการทนยาต่างๆ หากยังคงวัดอัตราการเต้นของหัวใจได้มากกว่า 100 ครั้งต่อนาที ก็ควรไปพบแพทย์เพื่อตรวจหาสาเหตุและรักษาค่ะ